
VOLTERIS IR DVI LIETUVOS 
NACIONALINĖS BIBLIOTEKOS PRADŽIOS 

Pagal oficialią versiją! Lietuvos nacionalinės Martyno Maž- 
vydo bibliotekos pirmtakas buvo Lietuvos centrinis knygynas, 
Vilniaus viešosios bibliotekos patalpose pradėjęs veikti 1919 m. 
vasario 1 d. Jis buvo pavaldus Laikinosios Lietuvos revoliucinės 
vyriausybės Švietimo liaudies komisariatui, kuriam vadovavo 
Vaclovas Biržiška?. Po rusų evakuacijos pratuštėjusią (iki karo 
joje buvo apie 260 000 tomų) ir okupacijos metais visuomenei 
uždarytą biblioteką 1918 m. gruodžio 24 d. vokiečių valdžia 
perdavė lietuvių valdžios atstovams, kurie jos tvarkymą patikėjo 
Vilniaus evangelikų reformatų parapijos kunigui Jonui Šepečiui 
(1867-1941). 1919 m. sausio 5 d. Vilnių užėmė bolševikų kariuo- 
menė. Keliasdešimt lietuvių inteligentų nusprendė nesitraukti iš 
Vilniaus ir bendradarbiauti sa komunistų valdžia. Šiam apsis- 
prendimui pritarė į Kauną pasitrauksi Lietuvos valdžia, o Lietuvos 
komunistų partija jiems pavedė tvarkyti kultūrinės veiklos sferą 
sparčiai besiplečiančioje Lietuvos Tarybų Respublikos teritorijoje?. 
J. Šepetys, kuris taip pat liko Vilniuje, nebuvo bibliotekininkas, ir 
tik dalį laiko galėjo skirti bibliotekai tvarkyti. Dėl to V. Biržiška 
1919 m. sausio 30 d. bibliotekos vedėju patvirtino Eduardą Vol- 
terį (1856-1941), o J. Šepetį paliko jo pavaduotoju. E. Volteris 
tuo metu oficialiai dirbo Rusijos mokslų akademijos bibliotekos 
Slavų literatūros skyriaus vedėju ir buvo užstrigęs Vilniuje dėl 
sumaišties, kilusios vokiečių okupuotose teritorijose po Vokietijos 
kapituliacijos. Jis 1918 m. lapkritį išvyko į Vokietiją ir Austriją- 
Vengriją rinkti knygų bibliotekoje steigiamam Lenkų literatūros 
skyriui“. Lietuvos komunistams E. Volterio profesionalumas ir 
patikimumas nekėlė klausimų, nes jis buvo bibliotekininkystės 
teoretikas ir praktikas, be to, atvykęs iš revoliucinio Petrogrado. 
Lietuvos centrinį knygyną, kaip bolševikinės valdžios kūrinį, 
ištiko jos likimas - du mėnesius jis buvo tvarkomas, perkamos ir 
dovanai gaunamos naujos knygos, o skaitytojai buvo aptarnaujami 
tik mėnesį. Bolševikus pakeitusi Lenkijos valdžia 1919 m. gegužės 
7 d. jį uždarė, tęsė tvarkymo darbus ir rugpjūčio 28 d. vėl atidarė 


kaip Stepono Batoro universiteto biblioteką, atliekančią ir viešosios 
bibliotekos funkcijas“. 

E. Volteris, uždarius biblioteką, liko be darbo. Persikelti į Kauną 
jį pakvietė Prezidentas Antanas Smetona. Liepos pabaigoje E. Vol- 
teris išvažiavo į Kauną ir rugsėjo 1 d. padavė švietimo ministrui 
prašymą dirbti Valstybiniame centriniame knygyne. Rugsėjo 9 d. 
jisbuvo patvirtintas šio knygyno vedėju“ ir, padedamas gimnazisto 
Valerijono Drevinskio, pradėjo keturis mėnesius trukusius paren- 
giamuosius darbus. Per tą laiką dviejuose būsimų Seimo rūmų 
aukštuose ir priestate buvo sukaupta 
18 329 knygų". 1919 m. gruodžio 20 
d. Ministrų kabinetas konstatavo, kad 


E. Volteris, sulaukęs a 
knygynas „yra prie Švietimo Ministe- 


63 metų, pradėjo rijos“Š, ir tai buvo laikoma jo oficialia 
naują gyvenimo įsteigimo data. 
etapą — ėmėsi Pagal oficialią Lietuvos naciona- 


linės Martyno Mažvydo bibliotekos 
istorijos versiją Lietuvos centrinis 
knygynas ir Valstybinis centrinis 
knygynas yra traktuojami kaip atskiri 
Nacionalinės bibliotekos steigimo 
etapai. Tai, kad juos įkūrė dvi tarpu- 
savyje kariaujančios valstybės, nelai- 
koma prieštaravimu. Tokia tęstinumo 
samprata atsirado 1949 metais, minint 
bibliotekos 30-metį. Tiesa, kiek pavė- 


kurti nacionalinę 
biblioteką, pradėjo 
vadovauti Kauno 
miesto muziejui 

ir buvo vienas 
pagrindinių Lietuvos 
universiteto steigėjų. 


Savo namuose Kaune prie fonografo. 1936 m. || 


luotai - tik tų metų gruodį - spaudoje pasirodė žinutės, kad tuo- 
metę Lietuvos TSR centrinę valstybinę biblioteką įkūrė tarybinė 
vyriausybė". Išskirčiau pora galimų šios falsifikacijos atsiradimo 
priežasčių. Pirma, centrinė biblioteka atrodytų garbingiau, jei ją 
būtų įkūrusi tarybų valdžia. Antra, jau tuo metu reikšta idėja, 
kad centrinė biblioteka turi būti Vilniuje, arba, blogiausiu atveju, 
turi būti dvi centrinės bibliotekos. Bibliotekos „gimimo“ vieta 
paskelbus Vilnių, atsirado papildomas argumentas jai grįžti į savo 
lopšį. E. Volteris neįžvelgė jokio tęstinumo tarp šių bibliotekų“, 
betjo vadovavimas abiem bibliotekoms šios stalinistinės manipu- 
liacijos kontekste taip pat buvo svarbus faktorius. Ši manipuliacija 
reiškė ir tai, jog keliems mėnesiams įžengta į Vilniaus universiteto 
bibliotekos, kurios dabartinėse patalpose veikė Vilniaus viešoji 
biblioteka (1867-1915) ir Lietuvos centrinis knygynas (1919), 
istoriją. Nei tarnybinių, nei viešų protestų Vilniaus universiteto 
vadovybė nereiškė, matyt, nuspręsta tokias pretenzijas tiesiog 
nutylėti - šios bibliotekos apžvalgose Lietuvos centrinio knygyno 
epizodas neminėtas. 


E. VOLTERIS IR LIETUVIŲ GENTIS 

E. Volteris pritapo prie visų valdžių, ir šį pritapimą ženklina 
keli šimtai (dažniausiai apologetinių ir neprobleminių) straipsnių 
apie jį, pasirodžiusių per daugiau nei šimtmetį!!. Kai 1919 m. 
pavasarį Vinco Kapsuko vyriausybės „pakeleiviai“ lietuvių inte- 
ligentai pasitraukė į Kauną ir įsitraukė į kitokios Lietuvos statybą, 
tai nesukėlė visuomeninio rezonanso, nes jų darbas bolševikinėse 
struktūrose matytas kaip Vilniaus lietuvybės puoselėjimas. Latvi- 
joje gimęs E. Volteris buvo kitas atvejis - jis į Kauną atvyko kaip 
ilgametis keleto lietuvių inteligentų bičiulis, nusipelnęs lituanistas 
irbibliotekininkystės profesionalas, kurį aplinkybės privertė dirbti 
ir V. Kapsuko valdžiai. E. Volteris, sulaukęs 63 metų, pradėjo naują 
gyvenimo etapą - ėmėsi kurti nacionalinę biblioteką, pradėjo 
vadovauti Kauno miesto muziejui ir buvo vienas pagrindinių 
Lietuvos universiteto steigėjų. Tai buvo esminės sritys, leidusios 


Volterių šeimai iš naujo atsistoti ant kojų (visas turtas liko Petro- 
grade) ir palikti žymę lietuvių kultūroje. 

Ankstesnės E. Volterio lituanistinės veiklos, nestokojusios 
kontroversiškumo, pėdsakai liko nugulę Rusijos archyvuose, 
o Lietuvoje (taip pat ir sovietinėje) norėta prisiminti tik pozi- 
tyviąją veiklos pusę. Apie 1938 m. E. Volteris tikriausiai davė 
interviu Juozui Girdvainiui, rengusiam studiją apie jį'?, ir atvi- 
rai papasakojo apie savo identiteto tapsmą. Iki tol laikęs save 
vokiečiu, latviu tapo vedamas finansinių sumetimų - tai buvo 
sąlyga 1884 m. gauti didelę valstybinę stipendiją, leidžiančią 
gyventi be buitinių rūpesčių. Valdžia ne be pagrindo tikėjosi, 
jog rusiškoje aplinkoje privilegijuotomis sąlygomis studijuojan- 
tys „nykstančių genčių“ jaunuoliai liks už tai dėkingi. Rodosi, 
tuo metu lietuviškai jis mokėjo geriau nei latviškai. E. Volterio 
gravitacija link lietuviškos tapatybės apskritai buvo stipresnė 
1886 m. jis vedė lietuvių bajoraitę Aleksandrą Maslauskaitę, o 
bibliografija liudija lituanistinių interesų dominavimą. 

Latviai ir lietuviai E. Volteriui tebuvo nykstančios gentys, kurių 
palikimą verta tirti tik dėl mokslinių interesų. Jis lėtai ir sunkiai 
žengė į Sankt Peterburgo akademinę bendruomenę ir viena iš 
sąlygų tapti baltistikos autoritetu buvo etnografinės ekspedicijos - 
1882-1888 metų vasaromis jis rinko medžiagą Prūsijoje, Lietuvoje 
ir Latgalijoje, o šalia grynai akademinių ataskaitų nevengė (arba 
privalėjo rašyti) neskelbtinų siūlymų valdžiai dėl lietuvių ir latvių 
asimiliacijos ir integracijos metodų. Dar daugiau - E. Volteris buvo 
vienas pagrindinių stačiatikybės tarp latvių ir lietuvių platintojų. 
Jis įgyvendino Vilniaus generalgubernatoriaus Ivano Kachanovo 
(1884-1893) vieną iš lietuvių išlenkinimo ir asimiliacijos idėjų. 
Centrinėse ir vietinėse Rusijos valdžios institucijose vyravo 
nuomonė, jog lenkų ir žydų tauty bei lietuvių ir latvių genčių asi- 
miliacijos ar integracijos procesas gali prasidėti tik jiems perėjus į 
stačiatikybę. Aukščiausiajai valdžiai generalgubernatorius 1884 m. 
siūlė ne tik panaikinti lietuvių spaudos draudimą, bet ir tose sta- 
čiatikių parapijose, kuriose gyvena lietuvių katalikų, pamaldas 
laikyti ir lietuvių kalba - daryta prielaida, jog tai gali patraukti 
lietuvius lankytis stačiatikių pamaldose. 1887 m. E. Volteris ėmėsi 
iniciatyvos išleisti lietuvišką stačiatikių liturgijos vadovėlį kirilikos 
rašmenimis. Vadovėlis turėjo būti išplatintas Paberžės stačiatikių 
parapijoje, kuri matyta kaip paribio tramplynas plėsti stačiatikybę 
lietuvių teritorijoje. Vertimas buvo atliktas, bet vadovėlis nepasi- 
rodė - Ministrų kabinetas nusprendė, jog I. Kachanovo pasiūlyta 
taktika kelia pavojų nusistovėjusiai rusifikacijos strategijai“. 


E. VOLTERIS IR LIETUVIŲ TAUTA 

J. Girdvainis spėja, jog 1888 m. 
E. Volterio laikysena dėl lietuvių tau- 99 
tinio atgimimo pasikeitė“. Iš tiesų Volterių butas tapo 
liudijimų apie tai netrūksta. Volterių Sankt Peterburgo 
butas tapo Sankt Peterburgo lietuvių || ops 
inteligentų šeštadieninių susitikimų lietuvių inteligentų 
vieta - kiekvieną savaitgalį susirinkda- šeštadieninių 
vo 25-30 žmonių. Daugumą lankytojų susitikimų vietą — 
traukė galimybė susipažinti su drau- A . . 
džiama lietuviška spauda. E. Volterio kiekvieną savaitgalį 
pagrindinė darbovietė buvo Mokslų susirinkdavo 25—30 
akademijos biblioteka, kur 1894 m. jis žmonių. 
tapo Slavų literatūros skyriaus vedėju. 


E. Volteris įtikino bibliotekos vadovybę kaupti ne- 
legalią lietuvišką spaudą ir laisvai ją parsinešdavo 
namo“. Jį erzino cenzorių mėginimai stabdyti 
senųjų lietuviškų tekstų leidimą akademiniais 
tikslais. Norint įveikti jų pasipriešinimą, tekdavo 
pasitelkti akademinius autoritetus“. Nepritarimą 
sustabarėjusiai rusifikacijos pozicijai bei užuojautą 
knygnešiams E. Volteris reiškė ir spaudoje". Be 
to, Volterių šeima Peterburge padėdavo lietuvių 
inteligentams, atsidūrusiems nepritekliuje ar pa- 
puolusiems į valdžios nemalonę'š, 

Galima daryti prielaidą, jog tapimas savu žmogu- 
mi tarp lietuvių nereiškė tapatinimosi su politinėmis 
lietuvių atgimimo idėjomis. E. Volteris ir toliau buvo 
nepolitizuotos lietuviškos kultūros, laisvai besisklei- 
džiančios tarp kitų imperijos tautų, šalininkas. Ki- 
taip tariant, jis buvo integracinės Rusijos pakraščių 
tautų strategijos šalininkas. Veikla, kuria jis patrau- 
kė lietuvių inteligentiją, buvo nukreipta prieš efek- 
tyvumą praradusią represinę valdžios politiką dėl 
lietuvių kultūros sklaidos. Bet tai toli gražu nereiškė 
jo opozicijos valstybinei santvarkai ir imperijos integralumui. Jis 
buvo įaugęs į rusišką akademinę terpę, joje buvo savas žmogus, 
nekvestionavo patvaldystės principų, tad neatsitiktinai po spaudos 
draudimo panaikinimo jam buvo patikėta lietuviškų teatro pjesių 
cenzūra. Mėgėjiškų teatrų repertuarai visoje imperijoje buvo 
ypač akylai stebimi, nes bijota, kad liaudžiai artima kalba pasklis 
nederančios vertybės ir idėjos. E. Volteris, kuris cenzoriumi buvo 
vienuolika metų, turėjo laikytis griežtų normų. Sunku patikrinti, 
kiek tarp tuomečių lietuvių inteligentų paplitęs jo, kaip „gerojo“ 
cenzoriaus vaizdinys, atitinka tikrovę. Jis yra uždraudęs apie 40 
kūrinių iš maždaug 300, atsiųstų jam cenzūruoti, taigi 13 procentų. 
Tai atitinka bendraimperinį cenzūros griežtumo vidurkį". Atmes- 
tos ar griežčiau cenzūruotos buvo pjesės, kuriose jautėsi socializmo 
idėjos ar visuomeninės-politinės aktualijos. Galbūt šioje vietoje 
cenzoriaus asmeninis požiūris sutapo su reikalavimais? Vis dėlto 
pagal cenzūros normas įtartinos istorinės pjesės, netgi tos, kurių 
tikslas buvo ugdyti lietuvišką patriotizmą, E. Volterio būdavo 
„praleidžiamos“*“. Gal manyta, jog nepolitizuoto nacionalizmo 
sklaida nekonfliktuoja su lojalumu Rusijos valstybei? 

Kita sritis, kur E. Volterio ir lietuvių inteligentijos bendra- 
darbiavimas sutvirtino abipusį pasitikėjimą, buvo institucinis 
lietuviško mokslo tapsmas. Jis dalyvavo planuojant Lietuvių 
mokslo draugijos kūrimą 1906 m., užtikrino Sankt Peterburgo 
profesūros paramą jos veiklai, važinėdavo į visus jos susirinki- 
mus Vilniuje bei padovanojo per tūkstantį savo knygų?! 

Tai tik keletas pavyzdžių, liudijančių E. Volterio asmenybės 
ir veiklos nevienareikšmiškumą. Jis dar laukia savo biografo, 
kuriam teks užduotis ištirti archyvinį palikimą, išblaškytą Sankt 
Peterburgo, Berlyno, Vilniaus ir Kauno atminties saugyklose, bei 
įvertinti jo indėlį atsižvelgiant į įvairius kontekstus. Toks tyri- 
mas leistų naujai pažvelgti į E. Volterio, kaip vieno pagrindinių 
Lietuvos bibliotekinės sistemos kūrėjų, veiklą. Kol kas galima 
apsiriboti jo, kaip Litbelo ir Lietuvos centrinių knygynų tapatu- 
mo užtikrintojo, vaidmens užginčijimu. Tai ypač svarbu dabar, 
artėjant Lietuvos nacionalinės Martyno Mažvydo bibliotekos 
jubiliejui, nes iš naujo verčia kelti klausimą apie jos įkūrimo datą. 

